Lav et referat af nedenstående tekst:

Tekst:
Det er forkert, at rådmand Hans Henrik Henriksen (S) uhindret forsætter på sin post efter afsløringerne af, at hans forvaltning i årevis har bedrevet en ulovlig og kritisabel praksis omkring anvendelsen af såkaldte udbygningsaftaler. Det mener DF's Kristoffer Hjort Storm, som længe har været blandt de hårdeste kritikere af kommunens praksis og var med til at sikre en uvildig advokatundersøgelse af sagen. - Det er uforståeligt for mig, at han ikke tager konsekvensen af det, der er kommet frem i dag og går nu og her, siger Kristoffer Hjort Storm. Han undrer sig over, at mens Hans Henrik Henriksens to topembedsmænd, Anders Fokdal, der er direktør i By- og landskabsforvaltningen, og stadsarkitekt Peder Baltzer Nielsen, begge er sendt hjem, mens sagen undersøges, så fortsætter rådmanden uhindret på posten. Rod og kritik i samtlige undersøgte sager - Når der kommer en undersøgelse med en konklusion, der er så alvorlig, at to topembedsmænd bliver sendt hjem, så er det uforståeligt for mig, at rådmanden ikke selv tager konsekvensen. - Advokatundersøgelsen er klokkeklar, og rådmanden burde dermed konkludere, at han også har været en del af en syg kultur og tage konsekvensen af det, siger Kristoffer Hjort Storm. Advokatfirmaet Horten har i den uvildige undersøgelse kigget på 27 sager om udbygningsaftaler. I samtlige 27 sager har advokatfirmaet fundet noget at kritisere. Og i intet mindre end 15 af sagerne rangerer advokatfirmaet i den allermest belastende kategori, hvor der er tale om stærkt kritisable forløb og forhold. Sagerne stammer fra de seneste næsten 11 år og i det meste af den periode har rådmanden på området heddet Hans Henrik Henriksen. Han har siddet på posten siden 2014. - Det bør får konsekvenser, siger Kristoffer Hjort Storm. Rådmand modsatte sig undersøgelse af sig selv Han hæfter sig ved, at rådmanden selv var den skarpeste modstander af, at der overhovedet skulle foretages en undersøgelse af hans forvaltning. Det kom særligt frem i forbindelse med et kaotisk møde i slutningen af august i By- og landskabsudvalget, som Hans Henrik Henriksen som rådmand selv er formand for. Efter mødet mente flertallet i udvalget, at der var truffet beslutning om at iværksætte en uvildig undersøgelse. Rådmanden afviste, at det var tilfældet, og at man alene havde besluttet at se på, hvad en eventuel undersøgelse skulle omfatte. Det vakte stor vrede blandt flertallet, som forlangte et ekstraordinært møde om sagen. Først efter det møde erkendte rådmanden, at det var besluttet at gennemføre en undersøgelse af hans forvaltning. - Jeg synes også, at det forløb taler for, at det ikke er rigtigt, at rådmanden fortsat går rundt på forvaltningen, mens tingene nu skal undersøges, siger Kristoffer Hjort Storm og tilføjer: - Heller ikke selv om han kun har kort tid tilbage som rådmand. Rådmanden har været tavs Rådmand Hans Henrik Henriksen stopper på posten til nytår, hvor den bliver overtaget af Venstres Jan Nymark Thaysen. Midt under al balladen om udbygningsaftaler i efteråret meldte Hans Henrik Hensen nemlig ud, at han ikke ville genopstille til kommunalvalget i november, og dermed slutter hans karriere både som rådmand og byrådsmedlem. TV2 Nord har forgæves forsøgt at få en kommentar fra rådmanden i forbindelse med offentliggørelsen af den sønderlemmende kritik i advokatrapporten torsdag. Han forlod imidlertid byrådssalen og Medborgerhuset via bagdøren og mødte aldrig pressen i modsætning til andre byrådsmedlemmer med borgmester Thomas Kastrup-Larsen i spidsen. Sent torsdag aften meddelte Hans Henrik Henriksen, at han fredag formiddag vil vende tilbage på henvendelserne.

Referat:
DF's Kristoffer Hjort Storm er uforstående over for, at to top-embedsmænd er sendt hjem i forbindelse med de skandaleramte udbygningsaftaler, mens den ansvarlige rådmand uhindret fortsætter.